Hoop Vir 'n Tyd Soos Hierdie (Sagteband)
Voel jy dikwels oorweldig – dat jy nie inpas nie?
Dit is nie noodwendig ’n slegte ding nie, sê Braam Hanekom. Christene is juis geroep om anders te wees, om ’n verskil te maak. Om op te staan teen die stroom.
Hoop vir ŉ tyd soos hierdie sal lesers help om standpunt in te neem en self die verskil te wees wat hulle in vandag se veranderende wêreld wil sien.
Braam Hanekom is leraar by die NG gemeente Stellenberg en baie nou betrokke by leierskapsontwikkeling onder sakelui en in onderwyskringe. Hy was vir agt jaar moderator van die NG Kerk Sinode van Wes-en-Suid-Kaapland en is tans betrokke by die Sentrum vir Publieke Getuienis. Braam is ook die skrywer van verskeie boeke en artikels.
Geen mens kan sonder hoop lewe nie. Hoe lui ’n Russiese
spreekwoord nou weer? ’n Hand vol hoop is beter as
’n skuur vol graan. William Barclay het gesê: “Daar is
geen hopelose situasie nie, net mense wat hoop verloor het met
Maar soms sukkel ons om hoopvol oor die toekoms te wees.
In Suid-Afrika is partymaal ’n eiesoortige oneerlikheid aan die
gang as oor hoop en wanhoop gepraat word. Daar is diegene
wat sê doemprofete help ons van die wal in die sloot en ons
moet nie sê die land is op die rand van die afgrond nie. Sommige
bedoel dit eerlik, maar ander sê dit om die regering te beskerm
en foute toe te smeer.
Ander voorspel die hele tyd die ergste en wys op foute. Op
foute moet natuurlik gewys word, want daarsonder gaan jy ten
gronde. Die moeilikheid is dat dié mense ook nie heeltemal eer-
lik is nie, want sien, hulle verlekker hulle in die mislukkings
van die regering. Hulle wil hê die regering moet misluk. Hoe
Een van leiers se belangrikste take is om die waarheid oor
die werklikheid so noukeurig moontlik bekend te maak. Ware
leiers definieer die werklikheid akkuraat, sonder om hoop in te
boet. Ralph Waldo Emerson het immers gesê: “Oordeel ’n man
se wysheid aan die hoeveelheid hoop wat hy uitstraal.”
Die Woord waarsku ons egter telkens teen dit wat valse hoop
bring. Moet op prinse nie vertrou nie:
Moenie op magtiges vertrou, of op mense wat nie kan red nie. Sy
asem hou op, en hy word weer grond. Skielik kom al sy planne tot ’n
einde. Gelukkig is hy wie se hulp die God van Jakob is, wat sy hoop
vestig op die Here sy God wat hemel en aarde gemaak het, die see
en alles daarin, en wat altyd sy beloftes nakom; wat reg laat geskied
aan verdruktes, en kos gee vir dié wat honger is.
~ Psalm 146:3-7
You're reviewing: Hoop Vir 'n Tyd Soos Hierdie (Sagteband)